kardosdrur/scandi-wiki huggingface dataset:
Christian Otte

Christian Otte (19. juli 1674 i Egernførde- 30. november 1747 i Egernførde) var en succesrig købmand og skibsreder fra Egernførde i Sønderjylland.

Otte står for en ny type af fremadstræbende købmænd, som på grund af deres økonomiske succes steg op i de højeste samfundslag. Han grundlagde et familiedynasti, som opnåede over flere generationer stor politisk og økonomisk indflydelse i Hertugdømmet Slesvig.

Christian Otte blev født i 1674 i Egernførde som søn af en skomager. Som ung mand tog han til søs og allerede som 25-årig købte han sit første handelsskib. Dengang importerede han især træ, jern og kalk fra Sverige. Efter få år vovede han sig over i direktørstolen som skibsreder og ejede snart en en flåde af i alt 10 handelsskibe. Under den store nordiske krig kunne hans skibe med det neutrale gottorpske hertugflag udføre flere lukrative sejladser midt mellem de krigsførende lande og Otte steg op til byens mest ansete borger. Efter at Egernførde i 1721 blev en kongelig by, begyndte han at transportere primært fragter fra København, hvilket gav igen store gevinster. Otte investerede fortløbende i nye skibe og handlede nu blandt andet med vin fra Frankrig, salt fra England, træ og jern fra Sverige og ikke mindst korn fra Sønderjylland. Hans opdragsgivere var ofte købmænd fra enten København eller Hamborg. 1723 oprettede han et stor pakhus i Langebroegade i Egernførde, som endnu er bevaret. 1735 købte Otte det adelige gods Krisby i Svans, og i 1741 indrettede han en fattigstiftelse (Otte-stiftelsen), som eksisterer den dag i dag. 1746 begyndte han også at handle i middelhavet.

Famlilie 
Den 2. dezember 1698 giftede han sig med Margret Classen. Efter at hun døde i 1716, giftede han sig den 30. november 1706 med Elsabe Claussen fra Rendsborg. Otte havde i alt 16 børn. Hans døtre giftede sig efterhånden med velhavende mænd og hans sønner kom til stor velstand og etablerede en række virksomheder i Egernførde. De drev blandt andet en stor fajancefabrik (Egernførde Fajance), et spinderi og et farveri. To af dem blev borgmestre i hhv. Slesvig by og Egernførde. En af hans svigersønner, Niels Ryberg, spillede en ledende rolle i den danske storhandel i 1700-tallet.

Litteratur 
 Jann M. Witt: Seefahrt im Umbruch am Beispiel der Reederei Otte in Eckernförde, i: Jahrbuch Heimatgemeinschaft Eckernförde e.V., 58., sider 27-50
 Jann M. Witt, "Master next God?" Der nordeuropäische Handelsschiffahrtskapitän vom 17. bis zum 19. Jahrhundert, dissertation, Kiel 1999
 Lars Henningsen: Provinsmatadorer fra 1700 – Arene, Reder-, købmans- og fabrikantfamilien Otte i Ekernførde i økonomi og politik 1700 – 1770, Egernførde 1985
 Geert-Herbert Lüders: Die Otte´sche Armenstiftung in Eckernförde seit ihrer Fundation 1739, i: Jahrbuch der Heimatgemeinschaft des Kreises Eckernförde e.V., 1969
 Günther Noack: "Die Classen in Borby", i: Jahrbuch der Heimatgemeinschaft des Kreises Eckernförde, 1961
 Hans Fontenay de Wobeser: Eckernfördes Blütezeit und die Familie Otte, 1920

Eksterne henvisninger 
 Slesvigland 1/2002: Otte-epoken

Skibsredere fra Danmark
Danskere i 1700-tallet
Personer fra Egernførde
Clive Dunn

Clive Robert Benjamin Dunn (9. januar 1920 - 6. november 2012) var en engelsk skuespiller og forfatter.

Eksterne henvisninger 
 

Skuespillere fra England
Bernard Haitink

Bernard Johan Herman Haitink (født 4. marts 1929 i Amsterdam, død 21. oktober 2021) var en hollandsk dirigent og violinist.

Tidlige liv 
Haitink blev født i Amsterdam, søn af Willem Haitink og Anna Haitink. Han studerede musik på konservatoriet i Amsterdam. Han spillede violin ved forskellige orkestre, før han uddannede sig som dirigent under Ferdinand Leitner i 1954 og 1955.

Privatliv 
Haitink har fem børn fra sit første ægteskab med Marjolein Snijder. Han og hans fjerde kone, Patricia Bloomfield, advokat og tidligere bratschist i Covent Garden Opera orkester, boede i Luzern, Schweiz.

Referencer

Eksterne henvisninger 

 

Violinister fra Nederlandene
Dirigenter fra Nederlandene
Bingo Banko

Bingo Banko er et live tv-show der er blevet sendt på TV2. Showet består i at værterne trækker numre på forskellige måder. F.eks. hvor mange sekunder en person kan holde vejret under vand. Antallet af sekunder svarer så til det næste nummer. Seerne har mulighed for at printe bingoplader fra programmets hjemmeside. Der spilles først om en række, dernæst to rækker og til sidst fuld plade ligesom i traditionel bingo. Seerne skal hernæst ringe ind til studiet og kommer live igennem til værterne, der udvælger hvilke præmier vindere skal have ud fra en mængde sponsorgaver.

Det oprindelige program havde premiere i 2010 med værterne Jacob Wilson og Simon Talbot. Da programmet havde premiere i foråret 2011 var værterne imidlertid blevet skiftet ud med Anders Stjernholm og Joakim Ingversen.

Referencer 

Tv-programmer fra TV 2 Danmark
Gameshows fra Danmark
Danske tv-serier fra 2010'erne
Landkreis Herrschaft Schmalkalden

Landkreis Herrschaft Schmalkalden lå i det sydlige Thüringen. 

Fra 1360 til 1944 hørte Herrschaft Schmalkalden til Hessen. Fra 1868 til 1944 blev landkredsen administreret som en del af den preussiske provins Hessen-Nassau.  Nazisterne opløste provinsen den 1. juli 1944, og landkredsen blev overført til Thüringen. 

I foråret 1945 blev området befriet af amerikanerne, der kort tid efter blev afløst af russerne. Landkredsen blev opløst i 1952. Fra 1994 hører størstedelen af området til Landkreis Schmalkalden-Meiningen, mens enklaven Barchfeld hører til Wartburgkreis.

I kirkelig henseende hører området til den protestantiske kirke i Hessen  (Evangelische Kirche von Kurhessen-Waldeck) ikke til kirken i Thüringen (Evangelische Kirche in Mitteldeutschland.

Thüringen
Landkreis i Hessen
NatFilm Festivalen

NatFilm Festivalen var en dansk filmfestival, der fandt sted i København årligt i 1993-2008. Festivalen opnåede at blive en markant publikumsucces med forgreninger flere steder i landet, indtil den under kontroversielle omstændigheder blev tvunget til at fusionere med den daværende Copenhagen International Film Festival, resulterende i en ny festival, CPH:PIX.

Kim Foss og Andreas Steinmann modtog i 2006 en Æres-Bodil for deres arbejde med NatFilm Festivalen.

Eksterne henvisninger 
Kim Foss: Nat med Natten, på Ekkofilm.dk

Etableret i 1993
Ophørt i 2006
Filmfestivaler i Danmark
Christian Gorm Tortzen

Christian Gorm Tortzen (født 10. juli 1951 i Hillerød) er klassisk filolog og fagbogsforfatter. Han har været ansat som lektor på Helsingør Gymnasium og været censor og ekstern lektor på Københavns Universitet.

Han er søn af bibliotekar Vibeke Dilling (1925-2017) og lektor, dr.phil. Christian Tortzen (1925-2012), der underviste i historie på RUC.

Gorm Tortzen blev klassisksproglig student fra Frederiksborg Statsskole i 1970 og cand.mag. i klassisk filologi fra Københavns Universitet i 1978. Allerede efter bestået første del underviste han som vikar i gymnasiet i sine fag: græsk, latin, oldtidskundskab og religion, og efter bestået skoleembedseksamen blev han fast lærer på Helsingør Gymnasium.

1984-1995 var han censor og fra 1995 ekstern lektor ved Institut for Græsk og Latin ved Københavns Universitet.

Formand for opgavekommissionen i græsk til studentereksamen. Præsidiemedlem i den fælleseuropæiske organisation for græsklærere Amfikyonia. Fagkonsulent og forfatter ved Den Store Danske Encyklopædi 1991-2001.

Han har udgivet et lærebogssystem i græsk (1994-97) og sammen med lektor Bent Christensen en lærebog i latin (1997-2003), oversættelser og udvalg af klassiske græske forfattere og af naturvidenskabelige grundskrifter samt talrige værker inden for klassiske sprog, mytologi m.v.

I 2020 udgav Chr. Gorm Tortzen sammen med sin kollega fra Helsingør Gymnasium Bent Christensen en ny udgave af klassikeren Jens Theodor Jensen & Martin Julius Goldschmidt: Latinsk-dansk Ordbog 1884-86. Den fandtes i fotografiske genoptryk af udgaven fra 1920 med gotiske trykbogstaver, som er mindre tilgængelig for nutidige læsere.

Referencer

Eksterne links 
 AIGIS Festskrift ved Gorms 60-års fødselsdag. Online
 Om Platon-projektet (Kristeligt Dagblad)

Filologer fra Danmark
Lærere fra Danmark
Personer fra Hillerød
Faglitterære forfattere fra Danmark
Oversættere fra Danmark
Gymnasielærere fra Danmark
Det Danske Sprog- og Litteraturselskab
Personer i Kraks Blå Bog
Steinfjorden (Gamvik)

Steinfjorden er en fjordarm af Mehamnfjorden i Gamvik kommune i Troms og Finnmark fylke i Norge. Fjorden er 1,5 km lang. Den har indløb mellem Kuskjellhamnklubben i nord og Steinfjordnæsset i syd, og går sydover til Steinfjordvatna i bunden af fjorden. På vestsiden af fjorden ligger gården Kuskjellhamna, men den har ikke vejforbindelse til resten af kommunen. Øst for Steinfjordnæsset går Sørfjorden mod syd. 

Fjorde i Troms og Finnmark
Gamvik
Yazoo (flertydig)

Yahoo har flere betydninger:

 Yazoo (gruppe) – en musikgruppe
 Yazoo-floden – en flod i USA
Mehamnfjorden

Mehamnfjorden (nordsamisk Donnjevuotna) er en fjord på nordsiden af Nordkinnhalvøen i Gamvik kommune i Troms og Finnmark fylke i Norge. Fjorden er 6 km lang, og har indløb mellem Smørbringen i vest og Kamøynæringen i øst, og går i sydlig retning til byen Mehamn.

Vest for Smørbringen ligger Magkeilfjorden og øst for Kamøynæringen ligger Skittenfjorden. Fra Mehamn strækker Vedvikneset sig nordover i fjorden og deler den i to. På østsiden ligger Normannsetfjorden, mens Mehamnfjorden går lidt længere mod syd før den igen bliver delt i to af Steinfjordneset. Her ligger Steinfjorden på vestsiden og Sørfjorden på østsiden. 

Fjorde i Troms og Finnmark
Gamvik
Jørgen Carlo Larsen

Jørgen Carlo Larsen (født 1954) er en dansk billedkunstner. Han er bedst kendt som billedhugger og installationskunstner, men arbejder også med collage og maleri. 

Jørgen Carlo Larsen er uddannet ved Det Kgl. Danske Kunstakademi (1985 -91) hos prof. Richard Winther og prof. Bjørn Nørgaard samt på Glyptoteket og privat hos Egon Bjerg Nielsen.

Jørgen Carlo Larsen udstiller aktivt både i Danmark og i udlandet og bor og arbejder i København.

Han har udført flere stedsspecifikke værker i det offentlige rum, bl.a. 
 2011 "Pavillon" til Københavns Universitet – CSS og KUBIS (Gothersgade 140)
 2009 Lyskunstinstallationen "Himmelgrafik" (med Rasmus Grandelag/ Schönherr landskab) til Trekroner Stationscenter i Roskilde
 2005 Billedkunstnerisk udsmykning i forbindelse med et områdeløft af boligbyggeriet Vejleåparken i Ishøj
 1998 "Torso-krukken", en udsmykningsopgave udført med støtte fra Statens Kunstfond til Dybvad Søpark (Anlægsvej 36, 9352 Dybvad)

Jørgen Carlo Larsen er medlem af Decembristerne, Kunstnersamfundet og Billedkunstnernes Forbund (BKF). Han er medstifter af kunstnergruppen TAPKO (sammen med Kerstin Bergendal og Cai Ulrich von Platen) og det kunstnerdrevne skulpturgalleri skulpturi.dk i København. 

Han har modtaget Eckersberg Medaillen 2006 og var medlem af Statens Kunstfonds Udvalg for Kunst i det Offentlige Rum i 2005-2007. 

Jørgen Carlo Larsen er i 2010 blevet tildelt en livsvarig ydelse på finansloven.

Anerkendelser 
 Eckersberg Medaljen
 Livsvarig kunstnerydelse

Eksterne links 
 http://www.jorgencarlolarsen.dk/
 Statens Kunstfonds begrundelse for indstilling til livsvarig ydelse . 
 Portrætinterview på Kunsten.nu.
 Præsentation af værket "Pavillon" (2011) på bygningsstyrelsen.dk.
  

Billedkunstnere fra Danmark
Billedhuggere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Kunstnere på finansloven
Wartburgkreis

Wartburgkreis er en Landkreis i den vestlige del af Thüringen. Mod nord grænser landkredsen op mod Unstrut-Hainich-Kreis. Mod øst er naboen Landkreis Gotha, i sydøst er det Landkreis Schmalkalden-Meiningen, i syd og sydvest er den hessenske Landkreis Fulda og i vest er det de ligeledes hessenske landkredse Hersfeld-Rotenburg og Werra-Meißner-Kreis. Eisenach, som var en del af Wartburgkreis før 1. januar 1998, er delvist omringet af landkredsen. Eisenach er igen en del af Wartburgkreis fra 1. juli 2021. Indbyggertal:159.000 (2021).

Kredsen er på 1371,13 km².  Bad Salzungen er administrationsby.

Historie 
Landkredsen blev oprettet i 1994. Kredsen blev dannet af Kreis Eisenach og  Kreis Bad Salzungen samt af nogle kommuner fra Kreis Bad Langensalza. Indtil 31. december 1997 var den kredsfrie by Eisenach også en del af landkredsen. Eisenach er igen en del af Wartburgkreis fra 1. juli 2021.

Den nuværende landkreds har tidligere været delt mellem Henneberger Land, Hessen-Kassel og bispedømmet Fulda.

Landkreis i Thüringen
Tanafjorden

Tanafjorden (nordsamisk: Deanuvuotna) er en fjord i kommunerne Gamvik, Berlevåg og Tana, i Troms og Finnmark fylke i Norge. Fjorden strækker sig 66 km mod syd til bygden Smalfjord i bunden af fjorden og ligger mellem Nordkinnhalvøen i vest og Varangerhalvøen i øst.

Fjorden har indløb mellem Omgangsnæsset i vest og Skarvenæsset i øst. Tanafjorden har mange fjordarme og de fleste bosættelser ligger i bunden af disse. Bygden Store Molvik på østsiden er en af undtagelserne og Lávvonjárga en anden næsten helt mod syd i fjorden.

Af fjordarme ligger på på vestsiden Tyfjorden, Skardfjorden, Rafjorden, Hopsfjorden og Langfjorden, og på østsiden Trollfjorden. Fjorden deler sig i fem grene. Fra vest til øst er disse Vestertana, Tarmfjorden, Smalfjorden, mundingen af Tanaelven og Leirpollen.

Riksvei 98 og Riksvei 890 går langs bunden af fjorden.

Kilder og henvisninger 

Fjorde i Troms og Finnmark
Fjorden
Gamvik
Berlevåg
Vexille

Vexille (ベクシル 2077日本鎖国 Bekushiru 2077 Nihon sakoku, på dansk "Vexille: 2077 Japansk Isolation") er en japansk CG film fra 2007. Filmen er solgt til over 129 lande (eksklusiv Danmark).

Japanske stemmer 
 Meisa Kuroki som Vexille Serra
 Shosuke Tanihara som Leon Fayden
 Yasuko Matsuyuki som Maria

Engelske stemmer 
 Colleen Clinkenbeard som Vexille Serra
 Travis Willingham som Leon Fayden
 Christine Auten som Maria

Eksterne henvisninger 
 

Film fra 2007
Film fra Japan
Moon (film)

Moon er en britisk science fiction-film fra 2009, instrueret af Duncan Jones, som har skrevet den sammen med Nathan Parker.

Plot 
Filmen handler om Sam Bell (Sam Rockwell) der er den eneste beboer på en månebase, hvor han arbejder med at udvinde Helium-3 til brug for Jordens energiforsyning. Han er ansat på en 3-årig kontrakt og har en robot som hjælper. To uger før hans kontrakt udløber begynder der at ske sære ting på månebasen.

Medvirkende 
 Sam Rockwell som Sam Bell
 Kevin Spacey som GERTY (stemme) 
 Dominique McElligott som Tess Bell
 Kaya Scodelario som Eve Bell
 Benedict Wong som Thompson
 Matt Berry som Overmeyers
 Malcolm Stewart som 'the technician'
 Robin Chalk som Sam Bell-klon

Referencer

Eksterne henvisninger 

 
 
 

Science fiction-film fra Storbritannien
Britiske film fra 2009
Værker om fremtiden
Dødsrige

Et dødsrige, underverden eller skyggerige er, efter forskellige religiøse opfattelser, et sted, hvor sjæle eller legemer kommer hen efter døden. Forskellige religioner har forskellige ideer om hvordan dødsriget er indrettet.

Forskellige dødsriger 
 Dødsriget (biblen) – dødsriget som det omtales i Biblen
 Hel (dødsrige) eller Helheim – dødsriget i nordisk mytologi
 Tuonela - dødsriget i finsk mytologi

Referencer 

 
Rige
Mytologiske steder
Samelandsbroen

Samelandsbroen er en skråstagsbro som krydser floden Tanaelv mellem Roavvegieddi i Tana i Norge og Utsjoki i Finland. Broen er 316 meter lang, og hovedspændet er 155 meter. Broen har i alt fire spænd. Den blev åbnet i 1993 og er en del af E75.

Broer i Troms og Finnmark
Broer i Finland
Filmgruppe 16

Filmgruppe 16 (1964 – 1980) er en organisation, der blev etableret i 1964 af en gruppe unge mennesker, der var bidt af film, og som havde ambitioner om at skabe en "ny bølge" i amatørfilmens verden. Tallet ’16’ refererede til 16mm filmformatet, som i amatørsammenhænge var det optimale filmformat. Formålet var at producere film af høj kvalitet indholdsmæssigt og teknisk, uden et kommercielt sigte.

Gruppens film afspejler periodens kulturelle og politiske strømninger i personlige og eksperimentelle fortælleformer. Desuden producerede gruppen også en række klassiske portrætfilm om danske forfattere til Det kongelige Bibliotek.

Filmgruppe 16 var et privat initiativ, men samtidig et tidligt eksempel på den demokratiseringsproces af medierne, der i halvfjerserne affødte rækken af offentligt finansierede film- og videoværksteder. 

Når man var optaget som medlem og betalte 50,00 kroner om måneden fik man mulighed for at lære filmhåndværket. Det var muligt, fordi der i medlemsskaren både var etablerede og autodidakte kortfilmfolk, filmstuderende, samt entusiastiske unge mennesker der ønskede at fortælle historier, og fordi alle hjalp hinanden. Flere medlemmer med teknisk snilde byggede filmgruppens eget klippebord, perf-maskine, kopieringsmaskine, blimp mv.

For en lang række af medlemmerne blev filmgruppen et springbræt til en karriere i film-, tv- og mediebranchen. Mest kendt blev Lars von Trier og dokumentaristen Ole Henning Hansen.

Filmgruppen holdt til i et 100 kvm stort kælderlokale i Hvidovre og blev støttet af Hvidovre Kommune i over 10 år.

I filmgruppens regi blev der produceret henved 25 film.

Noter 

Organisationer fra Danmark
Film i Danmark
Tana bru (by)

Tana bru (samisk: Deanu šaldi) er et byområde og administrationscenteret i Tana kommune i Troms og Finnmark fylke i Norge. Stedet ligger på vestsiden af floden Tanaelv, ved broen af samme navn. Byen har 565 indbyggere per 1. januar 2009.

Referencer

Eksterne henvisninger 
 Kort fra SSB over bygrænser i Finnmark.

Byer i Troms og Finnmark
Bru (by)
Baker Street (flertydig)

Baker Street har flere betydninger:

 Baker Street – en gade i London
 Baker Street (sang) – en sang af Gerry Rafferty

Se også 
 Baker Street Station – en undergrundsstation i London
Grathe Kirke

Grathe Kirke er en kirke i Grathe Sogn i det tidligere Lysgård Herred, Viborg Amt, nu Silkeborg Kommune. Sognet er udskilt af Vinderslev Sogn og Thorning Sogn. Kirken blev opført som en filialkirke i årene 1916-17 og indviet 20. maj 1917. Den blev tegnet af Aarhus-arkitekten Sophus Frederik Kühnel. I første omgang bestod den af Kor og skib og våbenhus, men uden tårn. I stedet opførte man et klokkestativ på fredet gravhøj, der ligger på kirkegård sydvest for kirken. Staten ydede 18.500 kr i støtte tilo kirkens opførelse. I 1930 tilføjedes et kirketårn ved skibets vestgavl, ligeledes tegnet af arkitekt Kühnel. I tårnet er der anvendt tilhugne granitsten fra det efter reformationen nedrevne Grathe Kapel. Kirken fremstår hvidkalket med rødt tegltag.

Altertavlen er en kopi af maleren H.C. Siegumfeldts tavle i Sankt Pauls Kirke i Aarhus. Kopien i Grathe Kirke er udført af maleren Victor G. Kühnel, søn af kirkens arkitekt. Motivet er Paulus udenfor Damaskus.

Kilder 
 Trap Danmark, 4. udg. bind 6, Viborg Amt, Kbh. 1925

Eksterne kilder og henvisninger 
 Grathe Kirke hos KortTilKirken.dk

Kirker i Silkeborg Kommune
Kirker i Viborg Stift
Kirker i Viborg Amt
Steve Stone

Steven Brian "Steve" Stone (født 20. august 1971 i Gateshead, England) er en tidligere engelsk fodboldspiller, der spillede som midtbanespiller hos henholdsvis Nottingham Forest, Aston Villa, Portsmouth og Leeds. Længst tid var han hos Nottingham Forest, som han nåede 229 ligakampe for, og vandt Liga Cuppen med i 1990

Landshold 
Stone nåede gennem sin karriere at spille ni kampe og score to mål for Englands landshold. Han var en del af den engelske trup der på hjemmebane nåede semifinalerne ved EM i 1996.

Titler 

League Cup
 1990 med Nottingham Forest

Eksterne henvisninger 
 Soccerbase.com spillerinfo 

Fodboldspillere fra England
Fodboldspillere fra Nottingham Forest F.C.
Fodboldspillere fra Aston Villa F.C.
Fodboldspillere fra Portsmouth F.C.
Fodboldspillere fra Leeds United F.C.
Deltagere ved det europæiske mesterskab i fodbold 1996
Vilhelm 6. af Hessen-Kassel

Vilhelm 6. af Hessen-Kassel (23. maj 1629 – 16. juli 1663), også kaldet Vilhelm den Retfærdige (), var landgreve af Hessen-Kassel fra 1637 til sin død. Han var søn af Vilhelm 5. af Hessen-Kassel og Amalie Elisabeth af Hanau-Münzenberg.

Efterkommere 
I 1649 giftede Vilhelm sig med Hedvig Sophie af Brandenburg (1623–1683). Hun var datter af kurfyrste Georg Vilhelm af Brandenburg-Preussen. De fik syv børn: 
 Charlotte Amalie (1650 – 1714), der blev dronning af Danmark-Norge. Hun giftede sig med den senere konge Christian 5. i 1667.
 Vilhelm 7. (1651 – 1670), landgreve.
 Luise (11. september 1652 – 23. oktober 1652)
 Karl 1. (1654 – 1730), landgreve. 
 Philipp (1655 – 1721), landgreve af Hessen-Philippsthal, gift med Katharina Amalia grevinde af Solms-Laubach, stamfader til landgreverne af Hessen-Philippsthal-Barchfeld. 
 Georg af Hessen-Kassel (1658 – 1675).
 Elisabeth Henriette af Hessen-Kassel (1661 – 1683), gift med kong Frederik 1. af Preussen. 

Landgrever af Hessen-Kassel
Personer fra Kassel
Sanna Thor

Sanna Thor (født 5. december 1979) er en dansk skuespiller, instruktør, manuskriptforfatter etc.
Hun kommer oprindelig fra Sverige, men bor nu i Danmark og taler dansk. Hun underviser i filmkunst og laver kortfilm.

Eksterne henvisninger 
 

Skuespillere fra Danmark
Litra Q

Litra Q er et DSB-damplokomotiv der blev bygget hos Frichs i Århus. De første blev bygget i 1930 – de sidste blev bygget i 1945.
Litra Q var bygget som et decideret rangerlokomotiv, specielt designet til at kunne rangere på de såkaldte rangerrygge som man brugte på de store godsbanegårde. Men det blev også i mindre grad brugt til strækningskørsel med godstog.

Lokomotivet var et 0D0 tenderlokomotiv. I alt blev der bygget 15 Q-lokomotiver. Kun to er ikke hugget op: Q 345, der tilhører Danmarks Jernbanemuseum, og Q 350, der befinder sig i Geesthacht i Tyskland.

Litteratur og eksterne henvisninger 

 Damprangerlokomotiverne af Steffen Dresler, Tog på tryk, 2009
 Jernbanens Hvem Hvad Hvor, Politikens Forlag. København 1959

Q
Q
Into the Great Wide Yonder

Into the Great Wide Yonder er det andet studiealbum fra den danske elektroniske producer Trentemøller. Albummet blev udgivet den 31. maj 2010 på Anders Trentemøllers eget nystartede pladeselskab, In My Room. Albummet udgives på CD, begrænset CD med ekstra DVD-materiale og LP.

Den første single fra albummet er "Sycamore Feeling" og har danske Marie Fisker med på vokal. Singlen blev udgivet den 22. marts 2010.

Trackliste

Referencer 

Album fra 2010
Trentemøller-album
Ligevægtprincip

Ligevægtsprincip betyder at noget er i balance, så det ikke bevæger sig. Det kan være en genstand der er nedsænket i væske hvor tyngdekraft og opdrift er lige store og modsat rettede. Genstanden ligger stille fordi summen af kræfter regnet vektorielt er nul.
Hvis der er tale om den Hydrostatiske ligevægt i en stjerne er den væsentligste forskel at densiteten af stjernen ændres i forskellige dybder på grund af tryk og temperatur.
Hvis der er tale om en kemisk ligevægt for en reversibel reaktion er det situationen hvor reaktionerne går lige hurtigt begge veje så alle stofkoncentrationer vil være konstante over tid.

Fysik
Litra T 357-360

DSBs Litra T – 0C0T (357-360) var oprindeligt bygget i 1905 til den daværende København-Slangerup bane, de blev overtaget af DSB i 1909 efter en mindre politisk skandale. Blandt andet havde det vist sig, at de brugte alt for meget kul i forhold til deres ydelse.
DSB fik dem ombygget og ville bruge dem som rangerlokomotiver men de blev aldrig en succes – og de blev hugget op i 1935.

T 357-360, Litra
Damplokomotiver